Д О Г О В О Р

№…………..………..

Днес, ....…..................2016 год., в гр. София между:

ДП ”Радиоактивни отпадъци”, със седалище гр. София, бул. ”Г.М.Димитров” № 52А, ЕИК 131218471, представлявано от Дилян Петров – Изпълнителен Директор, наричан по-нататък ВЪЗЛОЖИТЕЛ от една страна:

и

“………….”, със седалище и адрес на управление:………………….., ЕИК ………., представлявано от ………………., в качеството му на ……………, наричано по-нататък в Договора ИЗПЪЛНИТЕЛ, от друга страна, определен за изпълнител след публикуване на обява за събиране на оферти по реда на глава двадесет и шеста от ЗОП, регистрирана в АОП с номер ID ………..
се сключи настоящият Договор  за възлагане на обществена поръчка с предмет: „Обследване на работните режими на система ОВ и К в ЦПРАО на СП „РАО-Козлодуй“, за следното:
І. ПРЕДМЕТ НА ДОГОВОРА

1.1. ВъзложителяТ възлага, а ИЗПЪЛНИТЕЛЯТ приема да изпълни срещу възнаграждение следната услуга, а именно: „Обследване на работните режими на система ОВ и К в ЦПРАО на СП „РАО-Козлодуй“, съгласно изискванията на приложеното техническо задание с № ТЗ-4/08.02.2016 г. - Приложение 1 и Оферта на Изпълнителя – Приложение 2, представляващи неразделна част от настоящия договор. 
1.2. Обемът на възложената услуга е описан подробно в раздел 2 от приложеното техническо задание и включва:
· Разработка на методология;
· Изготвяне на програма за изпълнение на услугата;

· Измервания;

· Анализ на резултатите;
· Изготвяне на доклад със заключения.
ІІ. ЦЕНА И НАЧИН НА ПЛАЩАНЕ
2.1. Възнаграждението по настоящия договор е в размер на ……………… лв. /……… с думи /  без ДДС, съгласно Приложение № 2.

2.2. Посочената в Офертата цена е твърда и не подлежи на промяна, фиксира се със сключването на договора и остава в сила през време на изпълнението на договора.


2.3. ВЪЗЛОЖИТЕЛЯТ заплаща цената по т.2.1 по следния начин:

2.3.1. Авансово плащане в размер на 20 % от стойността на договора, в 5 дневен срок след издаване на данъчна фактура;

2.3.2. Окончателно плащане – пълната стойност на договора, след приспадане на платения аванс в срок до 15 дни, срещу издадена данъчна фактура и подписан приемо – предавателен протокол за извършената работа и приемане на резултатите от нея по реда на раздел ІV от настоящия договор.
2.4. Плащането по настоящия договор ще бъдат извършено чрез банков превод в полза на ИЗПЪЛНИТЕЛЯ по следните банкови реквизити: 
Банка: ………………………
Банкова сметка: ……………
Банков код:…………………
Забележка: моля във фактурата да се цитира номер на договор.
ІІІ. СРОК. МЯСТО НА ИЗПЪЛНЕНИЕ
3.1. Срокът за изпълнение на възложената услуга по изпълнение на дейностите по настоящия договор е ……………….. месеца и започва да тече от датата на сключване на настоящия договор.
3.2. Мястото на изпълнение на възложената услуга е СП „РАО-Козлодуй“, площадката на ЕАЦ Козлодуй.
ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ
4. 1. ВЪЗЛОЖИТЕЛЯТ има право:

4.1.1. При поискване да получава информация за хода на изпълнението на възложената услуга. 

4.1.2. Да иска от ИЗПЪЛНИТЕЛЯ да изпълнява услугата през целия срок на договор в обем, подробно описан в приложеното техническо задание.
4.1.3. Да откаже приемането на услугата или част от нея при непълно или неточно изпълнение, или съществено забавяне изпълнението на договора.

4.1.4. В хода на извършването на възложената работа в рамките на предвиденото в Техническото задание, да дава указания на ИЗПЪЛНИТЕЛЯ. Те са задължителни за ИЗПЪЛНИТЕЛЯ, освен ако противоречат на императивни правни разпоредби или са технически неосъществими.

4.1.5. Да изисква от ИЗПЪЛНИТЕЛЯ преработване или доработване на всяка от дейностите по изпълнението на предмета на договора, в случаите когато същото е непълно или не съответства като съдържание или качество на Техническото задание.

4.1.6. Да изиска от ИЗПЪЛНИТЕЛЯ да му предаде/предава извършеното.

4.1.7. Да изисква всякаква информация от ИЗПЪЛНИТЕЛЯ, свързана с предмета на настоящия договор.

4.1.8. Да спре изпълнението на договора, тогава, когато са налице предпоставки за това. В този случай ВЪЗЛОЖИТЕЛЯТ задължително посочва основанието за спиране на изпълнението  по настоящия договор, а също и периода на спиране.
4.1.9. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.
4.2. ВЪЗЛОЖИТЕЛЯТ се задължава:
4.2.1. Да предостави на Изпълнителя документите, описани в т. 4.2. от приложеното техническо задание.

4.2.2. Да осигури достъп на Изпълнителя до помещенията и техническата документация, необходими за изпълнение на възложената услуга, при спазване на режима за достъп. 
4.2.3. Да изплати сумата по т. II при условията, определени в Договора.
4.2.4. Да приеме извършената работа.
V. ПРАВА И ЗАДЪЛЖЕНИЯ НА ИЗПЪЛНИТЕЛЯ
5.1. ИЗПЪЛНИТЕЛЯТ има право:

5.1.1. При точно изпълнение на услугата да получи възнаграждението по раздел IІ, в сроковете и условията на същия.

5.1.2. Да иска от ВЪЗЛОЖИТЕЛЯ необходимото съдействие за изпълнение на услугата.

5.2. ИЗПЪЛНИТЕЛЯТ се задължава:

5.2.1. При поискване от страна на ВЪЗЛОЖИТЕЛЯ да предоставя информация за хода на изпълнение на възложената работа.

5.2.2. Да изпълнява възложеното му от ВЪЗЛОЖИТЕЛЯ през целия срок на договора, в обем, съгласно изискванията на приложеното техническо задание и във време предварително съгласувано с Възложителя.
5.2.3. Да изготви програма за изпълнение на услугата, съобразен с времевия интервал за реализация.

5.2.4. Да изготви график в срок до 10 (десет) работни дни след получаване на фронт за работа и да го съгласува с отговорното лице по договора.

5.2.5. Да предостави: списъци с отговорни ръководители с необходимата квалификационна група по безопасност на труда;  утвърден списък на лицата, обучени за извършване на дейностите; сертификати за калибриране, протоколи за проверка на използваните средства за измерване и специализирана апаратура.

5.2.6. Да спазва реда за достъп на персонала на площадките на СП „РАО-Козлодуй“. 

5.2.7. Да спазва вътрешния ред на обекта, както и всички нормативни актове, касаещи изпълнението на възложените дейности, в т.ч. и вътрешните нормативни актове на Възложителя. 
5.2.8. Да изготвя отчет за дейността, с приложена отчетна документация.

5.2.9. Да изготви и предаде на ВЪЗЛОЖИТЕЛЯ резултатите от извършената работа, в съответствие с изискванията на раздел ІV от настоящия договор.

5.2.10. Да сключи договор/и за подизпълнение с посочените в офертата подизпълнители при спазване разпоредбите на ЗОП и ППЗОП.

VI. ПРЕДАВАНЕ И ПРИЕМАНЕ НА ИЗВЪРШЕНАТА РАБОТА

6.1. При завършване на работата по договора, Изпълнителят е длъжен да предаде изпълнението по договора на български език, в обем и съдържание съгласно Техническото задание, както следва:

1.
Протоколи за извършени измервания, анализи, изпитания, тестове;

2. 
Доклад, съдържащ посоченото в т. 2 от приложеното техничаско задание, с обосновка, заключения и конкретни предложения.
6.2. Предаването на документите, касаещи този договор, се извършва чрез приемо-предавателен протокол, подписан от ВЪЗЛОЖИТЕЛЯ и ИЗПЪЛНИТЕЛЯ или техни представители.

6.3. В срок до 5 работни дни от датата на получаване на документацията, Възложителят назначава Специализиран технически съвет (Съвета), с участието на упълномощени представители на Изпълнителя, за разглеждане и приемане на отчетната документация. Всички претенции на Възложителя по отношение на недостатъчност или неточност, ако има такива, се отразява в Протокол на Съвета и се договарят сроковете и условията за коригиране на направените и констатирани забележки и/или недостатъци.

6.4. Отчетната документация се счита за приета само и единствено след подписване на Протокол от Съвета без забележки след проверка и потвърждаване на приложимостта на документите.


  
VІІ. ОТГОВОРНОСТИ И САНКЦИИ

7.1. При пълно неизпълнение на възложената работа ИЗПЪЛНИТЕЛЯТ дължи неустойка в размер на 10 % (десет процента) от стойността на договора.

7.2. При не спазване срока за изпълнение, указан в раздел ІІІ от настоящия договор, Изпълнителят дължи на Възложителя неустойка в размер на 0,5% на ден от цената на договора за всеки ден закъснение, но не повече от 8% от нея.

7.3. Изплащането на неустойката не лишава изправната страна от правото да търси реално изпълнение и обезщетение за претърпени вреди.
7.4. За работата, действията и бездействията на екипа на Изпълнителя във връзка с изпълнение на договора, Изпълнителят отговаря като за своя работа, действия и бездействия пред Възложителя. Изпълнителят носи отговорност за качеството на работа на експертите, които предлага на разположение на Възложителя.
     
VIІІ. ПРЕКРАТЯВАНЕ  И ИЗМЕНЕНИЕ НА ДОГОВОРА

8.1. Настоящият договор се прекратява:

8.1.1. С изтичане на срока по т. 3.1. 

8.1.2. По взаимно съгласие между страните, изразено в писмена форма; 

8.1.3. При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна; 

8.1.4. При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ; 

8.1.5. С окончателното му изпълнение; 

8.1.6. По реда на чл. 118, ал. 1 от Закона за обществените поръчки; 

8.1.7. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата. 

8.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ: 

8.2.1. забави изпълнението на някое от задълженията си по договора с повече от 30 (тридесет) работни дни; 

8.2.2. не отстрани в разумен срок, определен от ВЪЗЛОЖИТЕЛЯ, констатирани недостатъци/дефекти; 

8.2.3. използва подизпълнител, без да е декларирал това в офертата си, или използва подизпълнител, който е различен от този, посочен в офертата му; 

8.2.4. бъде обявен в несъстоятелност или когато е в производство по несъстоятелност или ликвидация. 

          8.3. Изменение на сключен договор за обществена поръчка се допуска по изключение, при условията на чл. 116, във връзка с чл. 194, ал. 3 от Закона за обществените поръчки.
ІХ. НЕПРЕДВИДЕНИ ОБСТОЯТЕЛСТВА


9.1. Страните не отговарят една спрямо друга за неизпълнение или неточно изпълнение на свое задължение в резултат на настъпили събития, които могат да бъдат определени като непредвидени обстоятелства, съгласно §2, т. 27 от Допълнителните разпоредби към ЗОП, в това число и за причинените от това неизпълнение вреди.


9.2. Предходната точка не се прилага за права или задължения на страните, които е трябвало да възникнат или да бъдат изпълнени преди настъпване на непредвидените обстоятелства.


9.3. Не са налице непредвидени обстоятелства, ако събитието е настъпило в резултат на неположена грижа от някоя от страните или ако при полагане на дължимата грижа, то е могло да бъде преодоляно.


9.4. Страната, изпълнението на чието задължение е възпрепятствано от непредвидени обстоятелства, е длъжна в 3-дневен срок писмено да уведоми другата страна за настъпването, съответно – за преустановяване въздействието на непреодолимата сила.


9.5. Страната, изпълнението на чието задължение е възпрепятствано от непредвидени обстоятелства, не може да се позовава на тях, ако не е изпълнила задължението си по ал. 1.

9.6. Когато непреодолимата сила продължи повече от 30 /тридесет/ дни, всяка една от страните по договора има право да го прекрати. Двете страни подписват протокол за прекратяване на договора, в който уреждат взаимоотношенията си. 
Х. ЗАКЛЮЧИТЕЛНИ РАЗПОРЕДБИ

10.1. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна. 

10.2. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес. 

10.3. Всички спорове по този договор ще се уреждат чрез преговори между страните, а при непостигане на съгласие  –  ще се отнасят за решаване от компетентния съд в Република България.

10.4. За всички неуредени в този договор въпроси се прилагат разпоредбите на действащото законодателство.

10.5. Отговорно лице от страна на Възложителя: …………………………………

10.6. Отговорно лице от страна на Изпълнителя: ……………………………..……

 
Настоящият договор се подписа в два еднообразни екземпляра, по един за всяка от страните.

Приложения: 

1. Приложение 1 – Техническо задание № ТЗ-4/08.02.2016  г.

2. Приложение 2 - Оферта на Изпълнителя.

ИЗПЪЛНИТЕЛ:




ВЪЗЛОЖИТЕЛ:

………………………    
        


ИЗПЪЛНИТЕЛЕН ДИРЕКТОР


        





ДИЛЯН ПЕТРОВ







